કોંગ્રેસે લોકસભા ચૂંટણીના કેટલાક મહિના પહેલાં યોજાનારી વિધાનસભા ચૂંટણી માટે ઘેર ઘેર જઈને મતની સાથે ફંડ માટે નાણાકીય મદદ પણ માગવાની યોજના બનાવી છે. કોંગ્રેસ આગામી સપ્તાહથી આ હેતુસર દેશભરમાં જનસંપર્ક અભિયાનનો આરંભ કરશે. 10 સપ્ટેમ્બરથી શરૂ થઈને 40 દિવસ ચાલનારા અભિયાનમાં પક્ષના નેતાઓ 40 દિવસમાં 10 લાખ બુથને આવરી લેશે. કહેવાય છે કે બિઝનેસ ગૃહો તરફથી પક્ષને ભંડોળ નથી મળી રહ્યું. તેવામાં ભંડોળ એકત્ર કરવાની જવાબદારી કાર્યકર્તાઓને સોંપવામાં આવી છે. પક્ષના કોષાધ્યક્ષ અહમદ પટેલ અને મહામંત્રી અશોક ગહલોતે ગુરૂવારે કોંગ્રેસના પદાધિકારીઓ સાથે કરેલી બેઠકમાં આ મુદ્દે નિર્ણય લેવામાં આવ્યો હતો.